**Grozījumi likumā “Par nodokļiem un nodevām”**

Izdarīt likumā "Par nodokļiem un nodevām" (Latvijas Republikas Saeimas un Ministru Kabineta Ziņotājs, 1995, 7.nr.; 1996, 15.nr.; 1997, 24.nr.; 1998, 2., 18., 22., 24.nr.; 1999, 24.nr.; 2000, 11.nr.; 2001, 3., 8., 12.nr.; 2002, 2., 22.nr.; 2003, 2., 6., 8., 15., 22.nr.; 2004, 9.nr.; 2005, 2., 11.nr.; 2006, 1., 9., 13., 20., 24.nr.; 2007, 3., 7., 12.nr.; 2008, 1., 6., 13.nr.; 2009, 2., 11., 13., 15.nr.; Latvijas Vēstnesis, 2009, 200., 205. nr.; 2010, 91., 101., 131., 151., 157., 178., 183., 206.nr.; 2011, 68., 80., 85., 169.nr.; 2012, 24., 50., 56., 109., 157., 186., 199., 203.nr.; 2013, 61., 92., 187., 194., 232.nr.; 2014, 6., 51., 119., 189., 204., 214., 220., 257.nr.; 2015, 29., 68., 118., 190., 208., 230., 245., 248., 251.nr.; 2016, 2., 91., 241., 254.nr.; 2017, 5., 75., 124., 128., 156., 236., 242.nr.; 2018, 36., 197., 225.nr.; 2019, 10., 75., 118., 214. nr.) šādus grozījumus:

1. Papildināt 112.panta otro daļu ar 5.punktu šādā redakcijā:

“5) Valsts robežsardze - ārzemnieku ieceļošanas, uzturēšanās un izceļošanas reglamentējošo normatīvo aktu ievērošanas kontrolei.”;

2. Izteikt 114.panta otro daļu šādā redakcijā:

“(2) Galvenais būvdarbu veicējs pēc Valsts ieņēmumu dienesta, Valsts darba inspekcijas, Būvniecības valsts kontroles biroja vai Valsts robežsardzes pieprasījuma nodrošina, lai, veicot pārbaudi būvlaukumā, Valsts ieņēmumu dienestam, Valsts darba inspekcijai vai Valsts robežsardzei tiktu uzrādīti un izsniegti elektroniskās darba laika uzskaites sistēmas dati par visām personām un Būvniecības valsts kontroles birojam — par būvspeciālistiem, kas datu pieprasījuma brīdī atrodas būvlaukumā.”;

3. Izteikt 115.panta nosaukumu šādā redakcijā:

“**115. pants. Elektroniskās darba laika uzskaites sistēmas datu izmantošana nodokļu administrēšanā, uzraudzības un kontroles īstenošanā darba tiesisko attiecību jomā, būvdarbu valsts kontroles nodrošināšanā, darba samaksas statistikas analīzē un ārzemnieku ieceļošanas, uzturēšanās un izceļošanas reglamentējošo normatīvo aktu ievērošanas kontrolē**”;

4. Papildināt 115. pantu ar pirmo prim daļu šādā redakcijā:

„(11) Elektroniskās darba laika uzskaites sistēmā reģistrētos datus par būvlaukumā nodarbinātajām personām un personām, kas uzturas būvlaukumā, bet nav nodarbinātas būvdarbu veikšanā būvlaukumā, izmanto Valsts robežsardze ārzemnieku ieceļošanas, uzturēšanās un izceļošanas reglamentējošo normatīvo aktu ievērošanas kontrolei.”.

Ministru prezidents A.K.Kariņš

Iekšlietu ministrs S. Ģirģens

Vīza:

valsts sekretārs D.Trofimovs